আমি আসলে শুরু করতে চাই আনিসুল হক যখন গত আগস্টে লন্ডনে গেলেন সেই সময় থেকে। তিনি যাওয়ার মাস দেড়েক পর, তিনি যখন অসুস্থ হলেন, গুঞ্জন শুরু তখন থেকেই। প্রথমে সামাজিক যোগাযোগের মাধ্যমেই সন্দেহের বীজ বপন, তারপর মানুষের মুখে মুখে ছড়ালো সেই সন্দেহ। হাটে মাঠে ঘাটে সেই আলোচনা। দু’একজন যে অপপ্রচারের বিপরীতে বলার চেষ্টা করেননি তা নয় । কিন্তু গুজববাজদের নেতিবাচক আলোচনার আগ্রহ, এতটাই প্রবল ছিল যে, সেখানে এসব পাল্টা কথা উড়ে গেছে রীতিমত।